CELEX: C2007/199/33
Language: mt
Date: 2007-08-25 00:00:00
Title: Kawża C-282/07: Talba għal deċiżjoni preliminari mressqa mill-Cour d'appel de Liège (Il-Belġju) fit- 13 ta' Ġunju 2007 — L-Istat Belġjan vs Truck Center SA

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/21
            
         Talba għal deċiżjoni preliminari mressqa mill-Cour d'appel de Liège (Il-Belġju) fit-13 ta' Ġunju 2007 — L-Istat Belġjan vs Truck Center SA
   (Kawża C-282/07)
   (2007/C 199/33)
   Lingwa tal-kawża: Il-Franċiż
   Qorti tar-rinviju
   Cour d'appel de Liège
   Partijiet fil-kawża prinċipali
   
      Rikorrenti: L-Istat Belġjan
   
      Konvenuta: Truck Center SA
   Domandi preliminari
   L-Artikoli 105, punt 3, b u 107, § 2, punt 9, tad-[digriet rjali ta' eżekuzzjoni tal-Kodiċi tat-taxxi fuq id-dħul 1992 (CIR 1992)] adottat b'applikazzjoni ta' l-Artikolu 266 tas-CIR 1992, moqrija flimkien ma' l-Artikolu 23 tal-Konvenzjoni Belġju-Lussemburgu intiża għall-prevenzjoni tat-tassazzjoni doppja jmorru kontra l-Artikolu 73 (li sar l-Artikolu 56) tat-Trattat li jistabbilixxi l-Komunità Ewropea, li jipprovdi għall-moviment liberu tal-kapitali, inkwantu, billi rriżervaw esklużivament it-tnaqqis tat-taxxa minn ras il-għajn previst fl-Artikolu 107, § 2, 9 għall-interessi attribwiti lill-kumpanniji residenti, huma għandhom, b'mod partikolari, minn naħa, bħala effett li jiddiswadu lill-kumpanniji residenti milli jissellfu kapitali minn kumpanniji stabbiliti fi Stat Membru ieħor u, min-naħa l-oħra, huma jikkostitwixxu għall-kumpanniji stabbiliti fi Stat Membru ieħor ostaklu milli jinvestu, permezz ta' self, kapitali f'kumpanniji li għandhom is-sede tagħhom fil-Belġju?